

# Event Details

- **Event Name**: TIJELO DOM, tromjesečni program (5Ritmova) Terapija pokretom i plesom
- **Event Start and End Date**: Sun, 22 Feb, 2026 at 06:00 pm – Sun, 22 Feb, 2026 at 08:30 pm
- **Event Description**: "Zaronim u zdenac vlastitoga tijela
I nađem se u drugom svijetu
Sve što trebam
Već postoji u meni
Nema potrebe
Tragati izvan sebe."
-Rupi Kaur

(5Ritmova) Terapija pokretom i plesom

Tijelo je naše prvo iskustvo na Zemlji. U tijelu se rađamo i umiremo. Kao djeca poznajemo tjelesne senzacije – jezik tijela, i izražavamo emocije kroz njega. Tijelo je živo, u pokretu. A onda sjednemo u školske klupe, umirimo tijelo i uključimo um.
Tijelo čitavo vrijeme priča. Samo nitko ne sluša. 
Prije ili kasnije, u odraslosti tijelo nas probudi simptomima, bolovima, škripanjem. Shvatimo da živimo nepovezani sa svojim stopalima, dlanovima, licem, trbuhom, kralješnicom.
U tijelu smo, ali daleko od doma. 
Ovaj program nježno nas zove da se vratimo u Tijelo, da sjednemo u njega kao u podržavajući, mekani naslonjač. Da utišamo um i čujemo tijelo. Jer, ono je iskonsko, iskreno i mudro. Ono je dom i učitelj.

Art terapija s glinom

Važan dio ovog programa rad je s glinom. Dodir je najosnovniji dio ljudskog iskustva. Tijelo i dodir dominiraju prvom godinom našeg života. Taktilna komunikacija prva je komunikacija koju učimo. Naše najranije sjećanje uključuje dodir zbog kojeg smo se osjećali sigurno i voljeno. Rad u glini je snažno taktilno iskustvo – ono nas povezuje s preverbalnom fazom života.
Rad u glini uči nas kako nema kreacije bez destrukcije, a to nas priprema za život: separacije i susreti, dolasci i odlasci, početak i kraj. Pomoću dodira pokušavamo razumjeti svijet oko sebe, ali i sebe. Kad jednom oslobodimo potisnutu energiju, oslobađa se prostor u kojem nam rastu krila za novi ples života. U ovom programu pomno proučavamo baš to lagano, novo kreativno tkanje i lepet.
Art terapija s glinom buđenje je drevnoga u nama — ples zemlje i duše, gdje prsti ne oblikuju samo materiju, već i dubine našeg bića. Svakim dodirom ponovno se povezujemo s iskonskom ljubavlju, s esencijom vječnom poput zvijezda. Kroz glinu otkrivamo fragmente sebe, pronalazimo mir, iscjeljenje i svrhu. To je podsjetnik da smo istovremeno i stvoritelji i stvorenja, oblikovani samim svemirom. To je art terapija: sveti zagrljaj, poljubac duše. Glinu ne oblikujemo samo rukama; kroz nju oblikujemo vlastite misli i osjećaje, pronalazeći iscjeljenje i dublji smisao.
___________________

Metodologija na kojoj počiva ovaj rad:

• (5Ritmova) terapija pokretom i plesom
• Somatska psihoterapija
• Art terapija s glinom
____________________

PRIJAVE I INFO:

MJESTO: Rijeka, Trpimirova 6 (Žabica, ulaz između Studenca i Edura)

VRIJEME: Nedjeljom, od 18:00 do 20:30 sati

TERMINI: Od 22. veljače do 24. svibnja 2026.

CIJENA: 375 eura (plativo u tri rate)

PRIJAVNICA: https://docs.google.com/forms/d/e/1FAIpQLSeBIuawjkFg7WEjXmWJWUxlHOYAAtLsNgS9Ok5LUF6HEmDGjQ/viewform?usp=publish-editor

PRIJAVE primaju se do nedjelje, 16. veljače 2026. godine ili do popunjenja grupe. Grupa ima ograničeni broj članova.

______________________

VODITELJICA PLESNE PSIHOTERAPIJE: Sandra Karabaić

Posljednjih dvadesetak godina radim s pojedincima i grupama pomažući im ostvariti bolji kontakt sa sobom, imati bolje odnose s drugima i pronaći svoje mjesto u svijetu, kroz individualnu psihoterapiju kao i terapiju pokretom i plesom.
Povezanost uma i tijela, kreativnost i utišavanje različitih vrsta tjeskobe postali su fokus mojega rada. Imam dvadeset i četiri godine iskustva plesanja 5Ritmova® te je moje duboko tjelesno iskustvo/razumijevanje Ritmova preduvjet kako bih ovu metodu mogla koristiti kao alat u psihoterapijskom radu. 
Trenutno se educiram iz Somatic Experiencinga.
Članica sam Hrvatske komore psihoterapeuta, Hrvatske komore socijalnih pedagoga i European Association of Integrative Psychotherapy (EAIP).

VODITELJICA ART TERAPIJE: Sandra Ban

Interdisciplinarna umjetnica s više od trideset godina iskustva u likovnim, primijenjenim i izvedbenim umjetnostima, dizajnu i ekološkim projektima. Specijalizirana za suvremenu keramiku, njezin rad spaja drevne tehnike s vizijom održive budućnosti, istražujući odnos čovjeka i prirode kroz taktilnu materijalnost, kozmičku inspiraciju i inovativne procese. Kroz monumentalne skulpture, instalacije i art terapiju glinom, razvija projekte koji povezuju umjetnost, znanost i društvenu odgovornost. Članica je Međunarodne akademije za keramiku, Homo Faber Michelangelo Foundation, HZSU, ULUPUH-a, HDLU-a i Matice hrvatske.
_____________________
ISKUSTVA POLAZNICA S PRETHODNIH RADIONICA (5Ritmova) Terapije pokretom i plesom

Sa Sandrom sam puno plesala na njenim plesnim radionicama. Ono što me je najviše privuklo k njoj kao terapeutkinji su dvije
njene iznimne kvalitete: osjećala sam da se pred njom mogu potpuno ogoliti jer ona ne prosuđuje. Mogla sam izložiti cijelo svoje biće znajući da će biti prihvaćeno i shvaćeno bez ikakve predrasude. Druga kvaliteta je što vas Sandra ne gura tamo gdje niste spremni otići. Ona je uz osobu, promatra, podržava ali se ne miješa dok god osjeti da se osoba može sama nositi sa svojom pričom. Meni je to davalo priliku da duboko zaronim u sebe znajući da me Sandra "pazi i čuva" i da će znati kako reagirati ako se ja pogubim.

Tatjana

Kod Sandre sam išla na plesne terapijske radionice 5 ritmova koje su me uvijek iznova razbudile, oslobodile, uzemljile, presložile i vratile sebi. Sandra to predivno vodi. Naizgled jednostavna forma plesne terapije potpuno presloži glavu i napravi učinak dugotrajnog ponovnog dubokog poniranja u sebe, gdje se kroz pokret izbaci ono negativno i u tijelu i glavi ostavi osjećaj radosti, sigurnosti u sebe, smiraja i osjećaja "sve će biti dobro, sve je na pravom putu". Definitivno bi ih preporučila svima koji su se malo pogubili putem, iscrpili i zanemarili. I muškarcima i ženama, i mlađima i starijima, svima.
Ako niste nikada bili, definitivno probajte, iznenaditi ćete se što ćete sve otkriti u sebi a Sandrina zarazna prepuštenost ritmu, nježno vodstvo i sigurnost u "put" još dugo će odjekivati u vašoj svakodnevnici, činiti život dubljim, smislenijim i radosnijim. Hvala ti!

Martina

Tijekom plesa dobila sam uvid da kako u plesu tako i u životu za svakoga ima mjesta i prostora, samo je potrebno držati fokus na slobodan prostor i kretati se. Nadalje, naučila sam i osjetila kako mentalno osvijestiti svoje tijelo boli, gdje se točno nalazi te otpustiti.

Petra

Mnogo uvida se javljalo, ali ne odmah na početku. Trebalo mi je nekoliko tjedana da se prilagodim grupnom radu. Mnogo sam naučila o svom tijelu i o načinu funkcioniranja u svakodnevnom životu. Osvijestila sam i tijelo i misli. Kao da se pomalo preslaguju sve ideje, misli i shvaćanja koja sam imala o sebi i svojoj okolini. Kao da sam ponovno upoznavala ili pronalazila sebe. Neizmjerno sam zahvalna na tome.

Ana

Na radionicu me za ruku vodila znatiželja, džepova punih potrebe da se istražim, doradim, popravim. Tri i pol čudesna, i ponekad čarobna mjeseca poslije, "Tu" sam s mnoštvom darova: taj "Tu" pun je osjećaj sigurnosti i većeg mira unutar tijela. "Tu" bolje čujem što mome tijelu treba. "Tu" sam bliže pravom načinu kako da dozvolim emociji da se izrazi i nade izlaz iz tijela i ne ostane zatečena unutar njega. "Tu" dišem sa svojim osjećajima, pijem čaj s njima, plešem s njima, susrećem ih u sada jasnijim snovima i slušam sto mi žele reci. "Tu" sam generalno mirnija, spokojnija, pomirenija, spremna za budućnost, zahvalna na svakom pedlju puta do sada. "Tu" prihvaćam i sebe i sve, i "Tu" učim biti sigurna i voljena u svom društvu.

Maša
_____________________

ČESTO POSTAVLJANA PITANJA

Koliko se priča, a koliko se pleše?

Najveći dio se pleše, radi se grupni tjelesni proces, a verbalna integracija slijedi na kraju radionice. Dio ove radionice je i art terapija s glinom.

Što je 5 Ritmova®?

5 Ritmova® je metoda pokreta koju je utemeljila Gabrielle Roth. Tijelo se u svakom ritmu kreće u svojem jedinstvenom polju energije. Ne postoji zadana koreografija niti koraci. Ne postoji ništa što možete učiniti pogrešno. Ključno je slušati potrebe svojega tijela i disati.

Gdje mogu više saznati o 5 Ritmova?

Gabrielle Roth napisala je tri knjige koje su prevedene na hrvatski jezik: „Mape do ekstaze“, „Ispleši svoje molitve“ i „Veze.“ Na YouTubu-u možete poslušati i glazbu koju je Gabrielle Roth kreirala sa svojim timom.

Što je (5Ritmova®) terapija pokretom i plesom?

To je grupni psihoterapijski proces koji vodi za to posebno licencirani psihoterapeut. Imam dvadeset  četiri godine iskustva plesanja 5Ritmova® te je moje duboko tjelesno iskustvo/razumijevanje Ritmova preduvjet kako bih ovu metodu mogla koristiti kao alat u psihoterapijskom radu. Iza mene su doslovno stotine sati plesa u Europi i USA, kao i dopusnica za psihoterapijski rad Hrvatske komore psihoterapeuta.
Jednogodišnji trening za ovaj rad završila sam kod Andree Juhan u Švicarskoj 2009. godine.

Što je somatska psihoterapija?

Somatska psihoterapija je terapijski proces u kojem se rad i promjena odvijaju na razini tijela, što je važnije od samog verbalnog procesa koji ga prati.

Što ako mi se na radionici nešto počne događati u tijelu ili me preplave emocije?

Licencirana sam psihoterapeutkinja te ću vam pomoću jednostavnih tehnika pomoći da uzemljite tijelo te da propustite i proradite emocije koje su vas preplavile.

Što ako se nakon radionice budem osjećala tužno ili preplašeno?

Emocionalne reakcije nakon radionice su moguće. Ukoliko procijenite da se ne možete nositi s njima, odvojiti ću vrijeme za seansu u narednom tjednu i s vama proraditi preplavljujuću emocionalnu situaciju. Ova seansa se ne naplaćuje dodatno. Ovo je uobičajeni način kako vas mogu podržati tijekom procesa i dio je moje odgovornosti prema grupi i svakom članu.

Kakva odjeća je najprikladnija za ples?

Plesati je najbolje u pamučnoj, slojevitoj odjeći koju možete skinuti i ponovno obući. Na radionici se izmjenjuju faze plesa kada se znojimo i faze mirovanja tj. sjedenja na podu i pričanja. Zbog toga je važno da ponesete sa sobom nešto za utopliti se.

Kakva obuća je najbolja za plesati?

Moja preporuka je da plešete bosih stopala ili u čarapama koje imaju gumu koja onemogućava proklizavanje. Dobre su i mekane plesne papuče. Tenisice se preporučuju jedino ako imate problem s gležnjevima. Međutim, pri tom je potreban dodatan oprez kako ne biste ozlijedili druge.

Što je još potrebno imati sa sobom?

Bocu s vodom i jastučić/dekica za sjedenje.

Je li potrebno prethodno plesno iskustvo?

Aposolutno ne.

Je li potrebno imati prethodno iskustvo u radu s glinom?

Aposlutno ne.
_____________________

VIŠE INFO

info@psihoterapija-rijeka.com
https://psihoterapija-rijeka.com
https://www.instagram.com/psihoterapija.sandra.karabaic
GSM: 091/ 251 3748

https://www.instagram.com/sandra.ban.art
https://web.facebook.com/sandrabanart
- **Event URL**: https://allevents.in/rijeka/tijelo-dom-tromjesečni-program-5ritmova-terapija-pokretom-i-plesom/200029538656543
- **Event Categories**: art
- **Interested Audience**: 
  - total_interested_count: 29

## Ticket Details

- **Ticket URL**: http://facebook.com/200029538656543?utm_source=AllEvents.in&utm_medium=event-discovery-platform&utm_campaign=rijeka-events

## Event venue details

- **city**: Rijeka
- **state**: PG
- **country**: Croatia
- **location**: Trpimirova ulica 6, HR-51000 Rijeka, Hrvatska
- **lat**: 45.32813
- **long**: 14.43773
- **full address**: Trpimirova ulica 6, HR-51000 Rijeka, Hrvatska, Trpimirova ulica 6, HR-51000 Rijeka, Hrvatska, Rijeka, Croatia

## Event Organizer details

- **affiliate_id**: 2
- **organizer**: Psihoterapija Rijeka - Sandra Karabaić (https://allevents.in/org/psihoterapija-rijeka-sandra-karabaić/13785097)

## Event gallery

- **Alt text**: banner
  - **Image URL**: https://cdn-az.allevents.in/events3/banners/bbf48ef1caae9a75b4a601c9e99d3e1a5b76aeed1ee7b11b7e5edf1f95d0d30b-rimg-w851-h315-dc5e432f-gmir?v=1771402592
- **Alt text**: thumbnail
  - **Image URL**: https://cdn-az.allevents.in/events3/banners/2bcaa224465d19074de2063a9b24baf22359323e460e0493300d76f020d619a2-rimg-w300-h300-dc60432f-gmir?v=1771402592

## FAQs

- **Q**: When is the event happening?
  - **A:** Sun, 22 Feb, 2026 at 06:00 pm
- **Q**: Where is the event happening?
  - **A:** Trpimirova ulica 6, HR-51000 Rijeka, Hrvatska, Trpimirova ulica 6, HR-51000 Rijeka, Hrvatska, Rijeka, Croatia
- **Q**: Who is organizing the event?
  - **A:** Psihoterapija Rijeka - Sandra Karabaić
- **Q**: What type of event is this?
  - **A:** art
- **Q**: Where can I find ticket details about TIJELO DOM, tromjesečni program (5Ritmova) Terapija pokretom i plesom ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "TIJELO DOM, tromjesečni program (5Ritmova) Terapija pokretom i plesom",
        "image": "https://cdn-az.allevents.in/events3/banners/bbf48ef1caae9a75b4a601c9e99d3e1a5b76aeed1ee7b11b7e5edf1f95d0d30b-rimg-w851-h315-dc5e432f-gmir?v=1771402592",
        "startDate": "2026-02-22",
        "endDate": "2026-02-22",
        "url": "https://allevents.in/rijeka/tijelo-dom-tromjesečni-program-5ritmova-terapija-pokretom-i-plesom/200029538656543",
        "location": {
            "@type": "Place",
            "name": "Trpimirova ulica 6, HR-51000 Rijeka, Hrvatska",
            "address": {
                "@type": "PostalAddress",
                "streetAddress": "Trpimirova ulica 6, HR-51000 Rijeka, Hrvatska",
                "addressLocality": "Rijeka",
                "addressRegion": "PG",
                "addressCountry": "HR"
            },
            "geo": {
                "@type": "GeoCoordinates",
                "latitude": "45.32813",
                "longitude": "14.43773"
            }
        },
        "eventAttendanceMode": "https://schema.org/OfflineEventAttendanceMode",
        "description": "\"Zaronim u zdenac vlastitoga tijela\nI nađem se u drugom svijetu\nSve što trebam\nVeć postoji u meni\nNema potrebe\nTragati izvan sebe.\"\n-Rupi Kaur\n\n(5Ritmova) Terapija pokretom i plesom\n\nTijelo je naše prvo iskustvo na Zemlji. U tijelu se rađamo i umiremo. Kao djeca poznajemo tjelesne senzacije – jezik",
        "organizer": [
            {
                "@type": "Organization",
                "name": "Psihoterapija Rijeka - Sandra Karabai",
                "url": "https://allevents.in/org/psihoterapija-rijeka-sandra-karabaić/13785097",
                "description": "Dobrodošli na Facebook stranicu Psihoterapije Rijeka!"
            }
        ]
    }
]
```